
Vzorec pogodbe

Občina Sodražica, Trg 25. maja 3, 1317 Sodražica, 
ki jo zastopa župan mag. Blaž Milavec, 
matična št.: 1358154, ID za DDV: SI97149667, 
v nadaljevanju Občina,

in

__________________________________, 
davčna št.                      , 
št. TRR:                         , odprt pri                     ,
v nadaljevanju štipendist,
skleneta



POGODBO 
o dodelitvi štipendije za deficitarne poklice v Občini Sodražica za šolsko leto 2026/2027

1. člen
Stranki sklepata pogodbo na podlagi 9. člena Pravilnika o štipendiranju deficitarnih poklicev v Občini Sodražica (Uradni list RS, št. 87/2022, 78/2025; v nadaljevanju Pravilnik), Javnega razpisa za dodelitev štipendij za deficitarne poklice v občini Sodražica za šolsko leto 2026/2027 in odločbe o dodelitvi štipendije št. _________________, pravnomočne dne____________.

2. člen
Občina se zaveže, da bo v skladu z razpisom štipendirala štipendista v šolskem letu 2026/2027, in sicer za _ letnik izobraževalnega programa _______________, v Gimnaziji in srednji šoli Kočevje. Štipendija se izplačuje za obdobje od 1. septembra 2026 do 30. junija 2027, skupaj za 10 mesecev.

Občina ima zagotovljena sredstva za namen štipendiranja po tej pogodbi na proračunski postavki 19048 Štipendije za deficitarne poklice.

3. člen
Višina štipendije znaša ________ EUR mesečno. Štipendija se izplačuje praviloma do 15. v mesecu za pretekli mesec, na transakcijski račun štipendista. 

Pogodbeni stranki sta soglasni, da je višina štipendije vezana na proračunske zmogljivosti Občine za leti 2026 in 2027. V primeru, da pride do spremembe v proračunu Občine, ki neposredno vpliva na to pogodbo, sta stranki soglasni, da pogodbo ustrezno spremenita, skladno z navedenimi spremembami, in o tem skleneta aneks k tej pogodbi.

Pogodbeni stranki se strinjata, da bo Občina izplačala štipendistu štipendije, katerih obveznost plačila je nastopila pred datumom sklenitve pogodbe, v 30 (tridesetih) dneh od podpisa obeh pogodbenih strank te pogodbe.

4. člen
Štipendija se lahko izplačuje istočasno z vsemi štipendijami, razen s kadrovsko štipendijo ali štipendijo za deficitarne poklice, odobrene s strani Javnega sklada RS za razvoj kadrov in štipendije ter morebitnimi drugimi občinskimi štipendijami. 
Upravičenec do štipendije mora podatek o prejemanju katere izmed štipendij iz prejšnjega odstavka tega člena nemudoma oz. najkasneje v roku 8 dni po nastanku spremembe sporočiti Občini.

5. člen
Štipendist v okviru posameznega šolskega leta opravi 10 ur volonterskega dela za potrebe Občine Sodražica oz. v skladu z dogovorom za potrebe drugih proračunskih porabnikov Občine Sodražica.
Štipendist se je za izpolnitev obveznosti iz prejšnjega odstavka dolžan odzvati pozivu Občine k opravljanju volonterskega dela.
Štipendist se lahko za izpolnitev obveznosti iz 1. odstavka tega člena tudi sam predlaga Občini način in čas opravljanja volonterskega dela.

6. člen
Upravičenec do štipendije je v času trajanja pogodbe dolžan Občini v roku 8 dne od nastanka spremembe, ki bi lahko vplivala na štipendijsko razmerje, oz. od takrat, ko je zanjo izvedel sporočiti vsako spremembo:
· prejemanje druge štipendije, skladno s 4. členom te pogodbe,
· prekinitev ali zaključek izobraževanja,
· spremembo vrste in področje izobraževanja,
· sklenitev pogodbe o zaposlitvi,
· spremembo stalnega bivališča,
· neizpolnjenih obveznosti zaradi višje sile,
· opravičljive zdravstvene razloge.

7. člen
Upravičenec do štipendije izgubi pravico do štipendije pred pretekom roka, določenega v pogodbi o štipendiranju, če:
· po svoji krivdi ali volji prekine izobraževanje med šolskih letom,
· ne obvesti Občine o spremembi izobraževalnega programa,
· pridobi štipendijo na podlagi posredovanja neresničnih podatkov,
· sklene pogodbo o štipendiranju z drugim štipenditorjem (kadrovska štipendija ali štipendija za deficitarne poklice, odobrene s strani Javnega sklada RS za razvoj kadrov in štipendije, ter druge občinske štipendije), se zaposli, začne opravljati registrirano dejavnost ali postane (so)lastnik gospodarske družbe.
Štipendist, ki ne izpolnjuje pogojev za pridobitev štipendije po tem Pravilniku oz. je na podlagi razlogov iz prejšnjega odstavka izgubil pravico do štipendije, je dolžan vsa prejeta sredstva vrniti v proračun Občine s pripadajočimi obrestmi.

8. člen
Štipendist lahko odpove pogodbo z odpovednim rokom 30 dni. V tem primeru pogodba preneha veljati s prvim dnem v mesecu, ki sledi izteku odpovednega roka, štipendist pa je dolžan vrniti štipenditorju prejete zneske v 15 dneh po prenehanju pogodbe. 



9. člen
Štipendist je dolžan po zaključku šolskega leta dostaviti na Občino potrdilo o uspešno opravljanem programu (letniku) oz. potrdilo o uspešnem vpisu v naslednji letnik izobraževanja, za katerega je prejemal štipendijo. 

10. člen
Za vsa vprašanja, ki niso posebej urejena s to pogodbo, se uporabljajo določila pravilnika in razpisa.

11. člen
Morebitne spore v zvezi s to pogodbo rešujeta stranki sporazumno. V primeru, da to ne bo mogoče, je za reševanje spora pristojno sodišče.

12. člen
Ta pogodba preneha veljati, ko obe pogodbeni stranki izpolnita svoje obveznosti.

13. člen
Pogodba je sestavljena v treh izvodih, od katerih prejme Občina dva izvoda, štipendist pa en izvod. Pogodba začne veljati z dnem podpisa obeh pogodbenih strank.


Številka: 110-__/2026
Datum: _________________				Datum: 




Štipendist:						Občina Sodražica
							mag. Blaž Milavec, župan





Zakoniti zastopnik mladoletnega štipendista:

